Coolie No. 1: 'राजू' के किरदार के लिए वरुण धवन ने इस प्रकार चेंज किया अपना लुक, Video हुआ वायरल  
फिल्म के लिए क्लीन शेव हुए वरुण धवन
सोशल मीडिया पर वायरल हुआ वरुण धवन का वीडियो
2020 में रिलीज होगी वरुण धवन और सारा अली खान की फिल्म
बॉलीवुड एक्टर वरुण धवन (Varun Dhawan) और एक्ट्रेस सारा अली खान (Sara Ali Khan) अब अपनी फिल्म 'कूली नंबर 1 (Coolie No. 1)' की तैयारी में लग गए हैं. शूटिंग के लिए सारा अली खान (Sara Ali Khan) और वरुण धवन (Varun Dhawan) दोनों ही बैंकॉक पहुंचे हैं. 'कूली नंबर 1 (Coolie No. 1)' से जुड़ा वरुण धवन का एक वीडियो सोशल मीडिया पर वायरल हुआ है. इस वीडियो में दिखाई दे रहा है कि अपकमिंग फिल्म के लिए वरुण धवन का कैसे मेकओवर किया जा रहा है. इस वीडियो को खुद वरुण धवन ने अपने इंस्टाग्राम एकाउंट से शेयर किया था. 
Do not take life too seriously. You will never get out of it alive-Elbert Hubbart. N joy karo bhai leaving for coolie no1 Video- @aalimhakim Edited- @sumit.baruah
A post shared by  Varun Dhawan (@varundvn) on Aug 6, 2019 at 12:47am PDT

इंस्टाग्राम पर शेयर हुए इस वीडियो में वरुण धवन काफी फनी अंदाज में दिखाई दे रहे हैं. वीडियो में नजर आ रहा है कि वरुण धवन को 'राजू' के किरदार में लाने के लिए उन्हें क्लीन शेव किया गया है. वीडियो में भी वरुण धवन यह कहते हुए दिखाई दे रहे हैं कि मैं 'कूली नंबर 1 (Coolie No. 1)' के लिए तैयार हो रहा हूं और अपनी दाढ़ी हटा रहा हूं, जिससे मैं पूरी तरह फिल्म का 'राजू' बन सकूं. वीडियो में वरुण धवन का यह अंदाज देखकर कोई भी हंस-हंसकर लोट-पोट हो सकता है. 
Get ready फ़र्स्ट लूक tomorrow #coolie #coolie #coolie
A post shared by  Varun Dhawan (@varundvn) on Aug 10, 2019 at 10:45pm PDT

इस वीडियो के अलावा हाल ही में  'कूली नंबर 1 (Coolie No. 1)' का एक मोशन पोस्टर भी रिलीज हुआ है, जिसमें एक व्यक्ति कूली की ड्रेस पहने खूब सारा सामान लिये खड़ा दिख रहा है. 
बता दें कि यह फिल्म बॉलीवुड के सुपरस्टार गोविंदा की फिल्म 'कूली नंबर 1 (Coolie No. 1)' का रीमेक है. पहली फिल्म में जहां एक्ट्रेस के तौर पर करिश्मा कपूर नजर आई थीं, तो वहीं अब उनकी जगह सारा अली खान और गोविंदा की जगह वरुण धवन दिखाई देंगे. दोनों की यह फिल्म 20 मई, 2020 में रिलीज हो जाएगी. इसके अलावा सारा अली खान 'लव आजकल 2' और वरुण धवन 'स्ट्रीट डांसर' में दिखाई देने वाले हैं.